b'\n_START_ARTICLE_\nOsei Oviasu\n_START_SECTION_\nKlubbkarriere\n_START_PARAGRAPH_\nOviasu ble sesongen 2010 flere ganger tatt ut i troppen til Rosenborgs kamper i Tippeligaen, men fikk ingen offisiell debut for f\xc3\xb8rstelaget. For \xc3\xa5 bli sikret nok spilletid, ble han leid ut til Ranheim foran 2011-sesongen._NEWLINE_Grunnet regler om utl\xc3\xa5n m\xc3\xa5tte RBK ta en avgj\xc3\xb8relse om de ville forlenge kontrakten til Oviasu, for s\xc3\xa5 \xc3\xa5 leie ham ut, eller hente ham tilbake fra utl\xc3\xa5n. RBK ga Oviasu et kontraktforslag som han pent takket nei til, f\xc3\xb8r han valgte \xc3\xa5 signere permanent for Ranheim. Rosenborg betalte l\xc3\xb8nnen hans ut kontraktstiden (2011) mens han offisielt var Ranheim-spiller._NEWLINE_Den 26. februar 2015 meldte Oviasu overgang til Hamarkameratene etter \xc3\xa5 ha trent med klubben i forkant av overgangen.'